Document ID: /fineweb-2-swissfilter-quality_10-filterrobots/filtered/01613.jsonl.gz/15

|Foredrag på Uni Basel om:

Wiederkehr des Deutschen im Geiste der Coolness - zu einem neuen pragmatisch-soziolinguistischen Phänomen im Dänischen

af Hanne Abplanalp
Som sproginteresseret dansker bosat i et tysktalende område i Schweiz synes jeg, at det var spændende at overvære Ken Farøs foredrag den 10. maj på Uni Basel.
Foredragets indhold bestod af en analyse af Ken Farøs iagttagelse (tese): et stigende brug af ”coole” tyske ord i det nydanske. Det betyder, at der er sket en ændring af holdningen til tysk. I tiden efter anden verdenskrig opstod der en negativ tendens, som har holdt sig helt frem til år 2000. Herefter har man kunne bemærke en fremgang i brugen af tyske ord. Specielt i forbindelse med nyoprettede firmaer og inden for kunst- og kulturscenen i hovedstadsområdet. Her kan man undrer sig over navne såsom ”Literaturhaus”, ”Frau K” og ”Kraftwerket”. Disse tyske ord bliver hovedsagligt opfundet af prestige-orienterede, højtuddannede, kreative, avantgardistiske og unge danskere (alder c. 15-40).
En af årsagerne til denne ændrede holdning til tysk mener Ken Farø at finde i danskernes storforbrug af engelske ord igennem meget lang tid; således byder tyske navne på noget helt nyt og originelt. Derudover fanger man opmærksomheden på en sjov måde og kan bedre profilere sig.
Sprogforskeren sluttede foredraget med at give en fremtidsprognose af ”coole” tyske ord i det danske sprog. Han konkluderede, at det sansynligvis drejer sig om et modefænomen. Men han mente også, at fænomenet er med til at give et mere positivt syn på det tyske sprog i al almindelighed.